חוק להנצחת זכרו של רחבעם זאבי

{{ח:התחלה}}
{{ח:כותרת|חוק להנצחת זכרו של רחבעם זאבי, התשס״ה–2005}}

{{ח:פתיח-התחלה}}
{{ח:מאגר|2000736}} {{ח:תיבה|ס״ח תשס״ה, 698|חוק להנצחת זכרו של רחבעם זאבי|https://fs.knesset.gov.il/16/law/16_lsr_299849.pdf}}.
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: מטרות החוק ויישומן}}

{{ח:פנימי|פרק ב|פרק ב׳: המועצה הציבורית}}

{{ח:פנימי|פרק ג|פרק ג׳: יום זיכרון}}

{{ח:פנימי|פרק ד|פרק ד׳: מלגות}}

{{ח:פנימי|פרק ה|פרק ה׳: תקציב ותמיכות}}

{{ח:פנימי|פרק ו|פרק ו׳: שונות}}

{{ח:קטע2|פרק א|פרק א׳: מטרות החוק ויישומן}}

{{ח:סעיף|1|מטרות}}
{{ח:ת}} מטרתו של חוק זה להנציח את זכרו של רחבעם זאבי ולהנחיל לדורות את פועלו ומורשתו.

{{ח:סעיף|2|יישום המטרות}}
{{ח:ת}} לשם יישום מטרת החוק, יקוימו אירועי זיכרון ופעילויות חינוכיות–ערכיות לזכרו של רחבעם זאבי.

{{ח:קטע2|פרק ב|פרק ב׳: המועצה הציבורית}}

{{ח:סעיף|3|מועצה ציבורית}}
{{ח:תת|(א)}} הממשלה תמנה מועצה ציבורית להנצחת זכרו של רחבעם זאבי (בחוק זה – המועצה הציבורית); המועצה תהיה בת אחד עשר חברים, ואלה הם:
{{ח:תתת|(1)}} שלושה חברים עובדי המדינה, נציגי הממשלה, וביניהם עובד משרד ראש הממשלה, על פי המלצת ראש הממשלה; עובד משרד הביטחון על פי המלצת שר הביטחון ועובד משרד החינוך התרבות והספורט על פי המלצת שר החינוך התרבות והספורט;
{{ח:תתת|(2)}} חבר נציג צה״ל על פי המלצת שר הביטחון;
{{ח:תתת|(3)}} שלושה נציגי ציבור, שאינם עובדי המדינה, שהם בעלי רקע באחד או יותר מהתחומים האלה: היסטוריה של עם ישראל, חינוך וידיעת הארץ;
{{ח:תתת|(4)}} ארבעה חברים לפי המלצת עמותת מור״ג (מורשת גנדי) (בחוק זה – העמותה); לא המליצה העמותה כאמור בתוך 45 ימים מיום דרישת הממשלה או שחדלה העמותה מלהתקיים – ארבעה נציגי ציבור נוספים כאמור בפסקה (3), שתקבע הממשלה.
{{ח:תת|(ב)}} המועצה הציבורית תמנה, באישור ראש הממשלה, את יושב ראש המועצה ואת ממלא מקומו, מבין החברים האמורים בסעיף קטן (א)(3).

{{ח:סעיף|4|תפקידי המועצה הציבורית}}
{{ח:ת}} תפקידי המועצה הציבורית הם:
{{ח:תת|(1)}} לייעץ לראש הממשלה בכל הנוגע ליישום חוק זה ולביצועו, ולעקוב אחר ביצוע החוק;
{{ח:תת|(2)}} להמליץ לראש הממשלה על מדיניות ויעדים לענין הפעילות לפי חוק זה והגברתה;
{{ח:תת|(3)}} לייעץ לראש הממשלה לענין קביעת מבחנים לתמיכה במוסדות ציבור, כאמור {{ח:חיצוני|חוק יסודות התקציב#סעיף 3א|בסעיף 3א לחוק יסודות התקציב, התשמ״ה–1985}} (בחוק זה – חוק יסודות התקציב), לשם קידום מטרותיו של חוק זה, בין השאר בענינים אלה:
{{ח:תתת|(א)}} קיום פעולות חינוכיות–ערכיות לרבות הצעת תכניות לימודים, קיום השתלמויות למורים ולמדריכים ועריכת סיורים בנושאי ידיעת הארץ והיסטוריה של עם ישראל, כולן בזיקה לפועלו של רחבעם זאבי בנושאים אלה;
{{ח:תתת|(ב)}} פעילויות הנצחה לרבות הקמתם של מכון מחקר, מוזיאון, ספריה ואתר הנצחה;
{{ח:תתת|(ג)}} להכין הצעת תקציב שנתי להפעלת החוק כאמור {{ח:פנימי|סעיף 12|בסעיף 12(א)}}, ולהגישה לאישור ראש הממשלה ושר האוצר.

{{ח:סעיף|5|סדרי עבודת המועצה הציבורית}}
{{ח:תת|(א)}} המועצה הציבורית תתכנס פעמיים בשנה לפחות, וכן לפי דרישה של לפחות מחצית מחבריה.
{{ח:תת|(ב)}} יושב ראש המועצה הציבורית ינהל את ישיבותיה; הוא יזמן את ישיבות המועצה הציבורית ויקבע את מועדן, מקומן וסדר יומן, בין השאר, בהתאם לדרישות והצעות ראש הממשלה וחברי המועצה הציבורית.
{{ח:תת|(ג)}} המועצה הציבורית תקבע את סדרי עבודתה ככל שלא נקבעו לפי חוק זה.

{{ח:סעיף|6|הוצאות תגמול}}
{{ח:ת}} חברי המועצה הציבורית לא יהיו זכאים לשכר בעד חברותם במועצה, אך יהיו זכאים להחזר הוצאות שיוציאו במילוי תפקידם כפי שיקבע ראש הממשלה, באישור שר האוצר.

{{ח:סעיף|7|תקופת כהונה, פקיעת כהונה והעברה מכהונה}}
{{ח:תת|(א)}} חבר המועצה הציבורית, יתמנה לתקופת כהונה של שלוש שנים, וניתן לשוב ולמנותו לתקופות כהונה נוספות.
{{ח:תת|(ב)}} חבר המועצה הציבורית יחדל לכהן לפני תום תקופת כהונתו בהתקיים אחד מאלה:
{{ח:תתת|(1)}} התפטר במסירת כתב התפטרות לראש הממשלה;
{{ח:תתת|(2)}} חדל להתקיים בו התנאי שמכוחו מונה.
{{ח:תת|(ג)}} ראש הממשלה יעביר מכהונתו חבר המועצה הציבורית שהורשע בעבירה שמפאת מהותה, חומרתה או נסיבותיה אין הוא ראוי לשמש כחבר או כיושב ראש המועצה הציבורית.
{{ח:תת|(ד)}} ראש הממשלה רשאי להעביר חבר המועצה הציבורית מכהונתו לפני תום תקופת כהונתו בהתקיים אחד מאלה:
{{ח:תתת|(1)}} נבצר ממנו דרך קבע למלא את תפקידו;
{{ח:תתת|(2)}} נעדר בלא סיבה מוצדקת משלוש ישיבות רצופות של המועצה הציבורית.

{{ח:סעיף|8|ניגוד ענינים}}
{{ח:תת|(א)}} לא יתמנה ולא יכהן כחבר המועצה הציבורית מי שעלול להימצא, במישרין או בעקיפין, באופן תדיר, במצב של ניגוד עניינים בין תפקידו כחבר המועצה לבין ענין אחר או תפקיד אחר שלו.
{{ח:תת|(ב)}} חבר המועצה הציבורית יימנע מהשתתפות בדיון שמקיימת המועצה, מהצבעה בישיבות שהנושא הנדון בהם עלול לגרום לו להימצא, במישרין או בעקיפין, במצב של חשש לניגוד ענינים בין תפקידו כחבר המועצה הציבורית לבין ענין אחר או תפקיד אחר שלו, ולא יטפל במסגרת מילוי תפקידו במועצה בנושא שעלול לגרום לו להימצא במצב כאמור גם מחוץ לישיבות המועצה; ואולם רשאי חבר המועצה הציבורית להביא בחשבון גם את עניניו של הגוף שהוא נציגו, ככל שהם קשורים לחוק זה, ולא יראו אותו כמצוי במצב של ניגוד ענינים בשל כך בלבד.
{{ח:תת|(ג)}} התברר לחבר המועצה הציבורית, כי נושא הנדון בישיבה של המועצה או שהוא הופקד על טיפולו עלול לגרום לו להימצא במצב של ניגוד ענדינים כאמור בסעיף קטן (ב), יודיע על כך ליושב ראש המועצה.
{{ח:תת|(ד)}} בסעיף זה –
{{ח:תת|סוג=הגדרה}} ”ענין אחר“ – לרבות ענין של קרובו של חבר המועצה הציבורית או ענין של גוף שחבר המועצה או קרובו הם מנהלים או עובדים אחראים בו, או ענין של גוף שיש לכל אחד מהם חלק בהון המניות שלו, בזכות לקבל רווחים, בזכות למנות מנהל או בזכות ההצבעה;
{{ח:תת|סוג=הגדרה}} ”קרוב“ – בן זוג, הורה, צאצא, אח, אחות או אדם אחר הסמוך על שולחנו של חבר המועצה הציבורית, ובן זוגו של כל אחד מהם.

{{ח:סעיף|9|תוקף פעולות}}
{{ח:ת}} קיום המועצה הציבורית, סמכויותיה ותוקף החלטותיה ופעולותיה לא ייפגעו מחמת שנתפנה מקומו של חבר בה או מחמת ליקוי במינויו או בהמשך כהונתו.

{{ח:קטע2|פרק ג|פרק ג׳: יום זיכרון}}

{{ח:סעיף|10|יום זיכרון}}
{{ח:תת|(א)}} אחת לשנה, בל׳ בתשרי, יום הירצחו של רחבעם זאבי, יקוימו אירועי זיכרון להנצחת זכרו של רחבעם זאבי; ביום זה –
{{ח:תתת|(1)}} יתקיים טקס זיכרון ממלכתי בסמוך לקברו;
{{ח:תתת|(2)}} במחנות צה״ל יוקדש זמן ללימוד פועלו.
{{ח:תת|(ב)}} חל ל׳ בתשרי ביום שישי, תוקדם פעילות ההנצחה ליום חמישי שלפניו.

{{ח:קטע2|פרק ד|פרק ד׳: מלגות}}

{{ח:סעיף|11|מלגות}}
{{ח:ת}} משרד החינוך התרבות והספורט יקצה מלגות לימודים במסגרת חלוקת מלגות על ידי המשרד, לצורך מחקר בנושאים הקשורים לפועלו ולמורשתו של רחבעם זאבי בתחומי ידיעת הארץ והיסטוריה של עם ישראל, לפי כללים שיקבע שר החינוך התרבות והספורט.

{{ח:קטע2|פרק ה|פרק ה׳: תקציב ותמיכות}}

{{ח:סעיף|12|תקציב ותמיכות}}
{{ח:תת|(א)}} השתתפות אוצר המדינה בהפעלתו של חוק זה, לרבות תקציב המלגות לפי {{ח:פנימי|סעיף 11|סעיף 11}} והתקציב לתמיכה במוסדות ציבור לפי סעיף קטן (ג), תיקבע בחוק התקציב השנתי כמשמעותו {{ח:חיצוני|חוק יסודות התקציב|בחוק יסודות התקציב}}.
{{ח:תת|(ב)}} המועצה הציבורית תכין הצעת תקציב שנתי להשתתפות אוצר המדינה כאמור בסעיף קטן (א), ותגישה לראש הממשלה ולשר האוצר; ראש הממשלה ושר האוצר יאשרו את הצעת התקציב כפי שהציעה המועצה הציבורית או בשינויים שימצאו לנכון, ויביאו את הצעת התקציב המאושרת לפני הממשלה במסגרת הדיונים על חוק התקציב השנתי.
{{ח:תת|(ג)}} מתן תמיכות לפי חוק זה ייעשה על פי מבחנים לתמיכה במוסדות ציבור כאמור {{ח:פנימי|סעיף 4|בסעיף 4(3)}} שיקבע ראש הממשלה לאחר התייעצות עם המועצה הציבורית.
{{ח:תת}} {{ח:הערה|פורסמו {{ח:חיצוני|http://www.justice.gov.il/Units/Tmihot/Tavhinim/Tavhinim/הנצחת%20זכרו%20ופועלו%20של%20השר%20רחבעם%20זאבי%20זל%20%2001.01.09.pdf|מבחנים לחלוקת כספי תמיכות של משרד ראש הממשלה למוסדות ציבור המנציחים את זכרו ופועל של השר רחבעם זאבי ז״ל}} (י״פ תשס״ח, 494).}}
{{ח:תת|(ד)}} תמיכה על פי חוק זה תינתן רק למוסד ציבורי שעיקר פעילותו היא הנצחת מורשתו וזכרו של רחבעם זאבי.

{{ח:קטע2|פרק ו|פרק ו׳: שונות}}

{{ח:סעיף|13|ביצוע ותקנות}}
{{ח:ת}} ראש הממשלה ממונה על ביצוע חוק זה, והוא רשאי, בהתייעצות עם המועצה הציבורית, להתקין תקנות לביצועו, לרבות בענין סדרי עבודת המועצה הציבורית.

{{ח:סעיף|14|תחילה ותחולה}}
{{ח:תת|(א)}} עד תום ארבעה חודשים מיום פרסומו של חוק זה תמנה הממשלה את המועצה הציבורית לפי {{ח:פנימי|סעיף 3|סעיף 3}} {{ח:פנימי|פרק ב|בפרק ב׳}}.
{{ח:תת|(ב)}} תחילתם של {{ח:פנימי|סעיף 4|סעיפים 4 עד 9}} {{ח:פנימי|פרק ב|בפרק ב׳}} מיום מינוי המועצה הציבורית כאמור בסעיף קטן (ב).
{{ח:תת|(ג)}} {{ח:פנימי|סעיף 11|סעיפים 11}} {{ח:פנימי|סעיף 12|ו־12}} יחולו החל בשנת הכספים 2006.

{{ח:חתימות|התקבל בכנסת ביום ד׳ בתמוז התשס״ה (11 ביולי 2005).}}
* '''אריאל שרון'''
ראש הממשלה
* '''משה קצב'''
נשיא המדינה
* '''ראובן ריבלין'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]